**FAU møte 2.januar 2024**

Fysisk og digitalt

Til stede: 1.trinn: Fiza Kahn, 2.trinn: Trude Lillegjære, 3. og 4.trinn: Stine Flo, 6.trinn: Unni Helland, 7.trinn: Ketil Einarsen, 8.trinn: Rekan Jalal, 9.trinn: Aziz Sethi, M-avd: Ibadet Mustafa.

**Saksliste:**

**1. Godkjenning av innkalling og saksliste**

**2. Godkjenning av referat fra siste møte (22. november 2023)**

**3. Evaluering og regnskap juleavslutning**

**4. Organisasjonsnummer/Bedriftskonto/Vipps**

**5. Innspill fra en forelder om FAU kan komme med et høringsinnspill angående NOU-rapporten Tegnspråk for livet**

**6. Informasjon fra Driftsstyret v/Ketil Vestrum Einarsen**

**Eventuelt**

**1 og 2:**

Godkjent referat fra 22.november og saksliste.

**3. Evaluering av juleavslutning:**

Det er nå laget en liste over når/hva/hvem liste til kommende juleavslutninger som er lagret på fau disken (mailen som fau har tilgang på), så man slipper å spørre så mange om ulike ting. Godt salg av lodd og diverse i år. Altfor mye mat igjen, så mye ligger lagret på skolens kjøkken/fau skap. Tilbakemelding fra skolen om at det var ryddet veldig bra i gulsmeden etter avslutningen.

**4. Bedriftskonto:**

Det jobbes fortsatt med å få opprettet organinasjonsnummer på FAU vetland slik at vi kan få en bedriftskonto. Toini/FAU er på saken. De leter etter stiftelsesdokumentet. Når vi får tilgang på vipps må vi sjekke muligheten for en meny inne på vipps slik at det blir lettere og går kjappere når folk skal kjøpe i kiosken.

**5. Høringsinnspill angående NOU-rapporten tegnspråk for livet:**

Driftsstyret har bedt om FAU kan komme med et innspill til NOU rapporten og fristen er 15.januar, så det haster. FAU blir enige om å opprette google docs så alle kan skrive/komme med innspill. Skolen er i en håpløs situasjon økonomisk og får ikke det de er blitt lovet fra stortinget når døveskolene ble nedlagt.

Det oppfordres til at folk sender inn private høringsinnspill.

Viktig å styrke Vetland skole og de bør få mer per elev.

**6. Informasjon fra driftsstyre:**

Skolen har lenge vært i en kjip situasjon og saken har pågått lenge. Barn med diagnoser utover hørselshemming får større pengestøtte, men det er forskjell på vanlig skole og hva vetland får per elev. Eks: Vetland elevene går på de billigste diagnosene som er 200 000,-, men hvis eleven flyttes til vanlig skole øker den til 700 000,-.

2021 høringen kom Vetland enda dårligere ut enn før dessverre. Lærere koster det samme om det er 1 elev i klassen eller 30 elever i klassen noe som går hardt ut over Vetland skole når de får pengestøtte per elev (pga små klasser). Det bør gis støtte til klasser og ikke elever på Vetland skole. Nå står skolen i fare for å måtte si opp både lærere og assistenter hvis ikke de får mer støtte til skolen. For å drive skolen forsvarlig så bør budsjettet være på 34 mill. Per nå har skolen underskudd på 3,8 mill. Skolen kutter vikarer for å spare budsjett, men som igjen fører til overarbeid for de andre og sykemeldinger.

Nå er det kommunene som velger å si ja eller nei til elever som kommer uten i fra Oslo. Vi trenger at det blir en rettighet for alle elever som bor utenfor Oslo.

De som har kontakter i FAU som kan være med å påvirke skal snakke med dem.

**Eventuelt: Det meldes inn 5 saker.**

Sak 1

Det undres over hvorfor ikke ungdomstrinnet også deltar på juleavslutningen som tidligere. Det var ikke mange mennesker på juleavslutning 2023. Det er også fint for de små å ha de store å se opp til. FAU- leder sjekker med rektor om årsak.

Sak 2

10. trinn har nå fått en FAU representant.

Sak 3

Vårslipp kommer raskt og det oppfordres til at 8-10 trinn (som har ansvaret) starter med planleggingen veldig snart. 1-4.trinn har ansvaret for høst, 5-7.trinn for juleavslutning og 8-10.trinn for vårslipp står det i vedtektene.

Sak 4

En foreldre lurer på hvorfor ikke M-avd hadde innslag på juleavslutningen og grunnen til det. Det er skolen som står for underholdningen. Håper å se M-avd sitt innslag på juleavslutningen 2024 😊

Sak 5:

En forelder hadde fått høre at klær fra garderoben blir kastet hver fredag. FAU sjekker med rektor om hva som stemmer her, da flere er ved oppfatning at klær samles i kasser ved inngangen til garderobene når det ikke står navn og ingen vet hvem som eier det. Det oppfordres til å navne/merke klær så det er lettere å finne igjen. Garderobene er trange og det er mye tøy, spesielt nå på vinteren. FAU-leder skal sjekke med Toini om ordningen for når gjenglemt/ikke navnet klær gis bort. Vi tror det er hvert halvår, altså før jul og før sommerferien.